Very little red riding hood, teresa heapy - Hardback - 9780857560599 | AKO boeken
Recensie achterlatenVery little red riding hood Nelspruit-bedrieër: Nog ŉ familielid vas | Maroela Media
Kerry Avent. Foto: Valke
Nog ŉ verdagte is in hegtenis geneem in verband met bedrog van miljoene rande waarby ŉ boekhouer van Mbombela (Nelspruit) en van haar familielede betrek word.
Kerry Avent (31) is Dinsdag deur lede van die Valke se eenheid vir ernstige handelsmisdaad in hegtenis geneem, het kapt. Dineo Sekgotodi, woordvoerder van die Valke, gesê.
Sy is die vyfde persoon wat onlangs in verband met dié saak in hegtenis geneem is. Lucy Andrea du Preez (50), Johan Avent (53), Piet Albertus Meintjies (36) en Maria Antoinette le Roux (49) is vroeër die maand in hegtenis geneem.
Die vyf verdagtes se inhegtenisnemings volg nadat Carol Ann Avent (46), ŉ werker by die maatskappy Transco in Mbombela, in 2016 in hegtenis geneem is. Sy het vals begunstigdes geskep en die maatskappygeld in verskillende rekeninge, wat glo aan haar familielede behoort, inbetaal. Die bedrag het altesaam R11,5 miljoen beloop.
Carol Ann Avent is na haar inhegtenisneming van 1 150 bedrogklagte aangekla en op borgtog van R5 000 vrygelaat. Sy het intussen skuldig gepleit, is skuldig bevind en die saak teen haar is tot November uitgestel.
Die vyf ander verdagtes, almal familielede van Carol Ann Avent, was glo die begunstigdes van die geld wat in die onderskeie rekeninge inbetaal is.
Hulle het almal reeds in die landdroshof in Mbombela verskyn en is op borgtog van R3 000 elk vrygelaat.
Al die verdagtes moet op 5 November weer in die hof verskyn.
Mbombela Nelspruit valke
Duidelik hulle is nie parliments lede nie. Hulle moet maar lesse gaan neem by die Guptas as hulle wil wegkom met bedrog.
Kry vir julle, Geldgierig en gou ryk word is deesdae die In ding.
Sies man, julle behoort julle te skaam.
En toe kom die lekker lewe ten einde……….
Ai tog, ons kan maar net ons koppe skud totdat ons ore afval. SA het van bo tot onder in n misdaad mekka ontaard en is tans n land van desperate wetsongehoorsame en onwettige geleenthede. Dit raak nou vir baie mense n kwessie van “if you can’t beat them, join them”!
HAHAHA – kyk na die plakaat agter haar – ‘Bank Card Skimming’ waarskuwing.